নাচো মোনরেয়াল
ইগনাসিও "নাচো" মোনরেয়াল এরাসো (স্পেনীয় উচ্চারণ: [iɣˈnaθjo ˈnatʃo monreˈal eˈɾaso]; জন্ম: ২৬ ফেব্রুয়ারি ১৯৮৬) হলেন একজন স্পেনীয় পেশাদার ফুটবলার, যিনি প্রিমিয়ার লিগ ক্লাব আর্সেনাল এবং স্পেন জাতীয় দলের হয়ে একজন রক্ষণভাগের খেলোয়াড় হিসেবে খেলেন। তিনি লেফট ব্যাক এবং সেন্টার ব্যাক উভয় স্থানেই খেলে থাকেন। তিনি ২০০৫ সালে, ওসাসুনার হয়ে খেলার মাধ্যমে তিনি তার পেশাদার ক্যারিয়ার শুরু করেন। তিনি ওসাসুনার হয়ে পাঁচ মৌসুমে সর্বমোট ১৪৪টি ম্যাচ খেলেছেন। অতঃপর ২০১১ সালে, তিনি লা লিগার অন্য আরেক ক্লাব মালাগায় যোগদান করেন। এর ২ বছর পর, তিনি প্রিমিয়ার লিগ ক্লাব আর্সেনালে যোগদান করেন। আর্সেনালের সাথে তিনি ৩টি এফএ কাপ জয়লাভ করেন। ২০০৯ সালে, স্পেন জাতীয় দলের হয়ে খেলার মাধ্যমে তিনি আন্তর্জাতিক পর্যায়ে অভিষেক করেন। তিনি ২০১৩ ফিফা কনফেডারেশন্স কাপ রানার-আপ স্পেন দলের একজন সদস্য ছিলেন।